
 Selam alejkum! Uz Allahovu pomoć, vratio sam se na pravi put i počeo prakticirati našu vjeru ***[islam](https://pitajucene.com/search/islam/questions/ "Pretraži pitanja o Islamu")***. Prije nekoliko mjeseci upoznao sam djevojku koja ima tetovažu. Iako sam to prezirao, nastavio sam se dopisivati sa njom, jer sam uvidio da se maksimalno trudi da se vrati na pravi put i da prolazi sve ono što sam i ja prolazio. Volio bih da budem jedan od uzroka njenog povratka vjeri, a Allah je Taj koji upućuje. Zanima me kakav je stav naše vjere o tom pitanju. Da li da nastavim kontakt sa njom iako ima još nedostataka, ali ipak želi da ih promijeni?


* 
* 
* 
* 
* 
* 
* 

 
Ženidba sa djevojkom koja ima tetovažu

Ve alejkumusselam! Hvala Allahu Gospodaru svjetova, salavat i selam na Poslanika Njegova a zatim: Hvala Allahu koji vas je vratio na Pravi put, molim Ga da vas uputi potpuno. Nema smetnje da se oženi sa djevojkom koja je imala neislamsku prošlost i još uvijek ima nešto od alameta iz bivšeg načina života. Ovdje je najveći problem vaše dopisivanje tj put koji ste uzeli ka mogućem sklapanju braka koji nije u skladu sa Vjerom i može biti mač sa dvije oštrice u smislu da tokom vašeg ***[haram](https://pitajucene.com/search/haram/questions/ "Pretraži pitanja o haramu")*** komuniciranja (jer je poznako kako se muslimanu upoznaju za ***[brak](https://pitajucene.com/search/Brak/questions/ "Pretraži pitanja o braku")***) može se desiti da ti utičeš na nju pozitivno ili ona na tebe negativno. Stoga vam preporučujem da se ponašate prije svega odraslo i da se upoznate sa propisima komunikacije među suprotnim spolovima pa da u skladu s tim živite muslimanskim načinom života prije i tokom braka. Allah da nas sve sačuva od iskušenja koje u zabludu vodi. Amin!


Na pitanje odgovorio: prof. ***[Jasmin Durić](https://pitajucene.com/search/Jasmin+Duri%C4%87/answers/ "Pretraži odgovore od prof. Jasmin Durić")***  

Preuzeto sa stranice: <http://www.n-um.com>


